HIMPUNAN HADITH HARIAN JAKIM 


Kategori : IBADAH Solat 
Tajuk : 

Gangguan Solat 

Hadith : 

Diceritakan oleh Ibnu Umar r. a bahawa nabi s. a. w pernah bersabda ketika perang di Khaibar: "Sesiapa 
yang memakan buah ini, iaitu bawang, maka janganlah dia mendekati masjid kita ini." 

(al-Bukhari) 


Huraian 

Bawang adalah sejenis tumbuhan makanan yang jika dimakan secara mentah akan 
menjadikan mulut si pemakan itu berbau busuk. Hal ini sudah tentu akan mengganggu 
orang lain yang duduk atau solat berdekatan dengan si pemakan. Oleh itu Rasulullah 
s.a.w tidak menggalakkan umatnya berbuat demikian lebih-lebih lagi apabila hendak 
bersolat secara berjamaah. Demikianlah Islam begitu menjaga segenap aspek kesopanan 
dalam beribadat yang bukan sahaja tertumpu kepada hubungan dengan Allah malah 
sesama manusia juga supaya masing-masing dapat menghayati solat yang dikerjakan 
dengan sebaik-baiknya. 



